b'\n_START_ARTICLE_\nOverpeltas\n_START_SECTION_\nVandens mal\xc5\xabnai\n_START_PARAGRAPH_\nNuo kaimyninio Nerpelto (Neerpelt) skiria Maso intakas Domelis. Ant Domelio Overpelte pastatyti keturi vandens mal\xc5\xabnai, du i\xc5\xa1 j\xc5\xb3 \xe2\x80\x93 Kleinmolen ir Wedelse Molen minimi jau 710 m.\n_START_SECTION_\nCinko fabrikas\n_START_PARAGRAPH_\nOverpelte yra svarbus Umicore cinko fabrikas, kur\xc4\xaf 1888 m. \xc4\xafk\xc5\xabr\xc4\x97 vokie\xc4\x8di\xc5\xb3 pramonininkas Wilhelm Schulte. Schulte fabrikui viet\xc4\x85 \xc4\x8dia pasirinko po to, kai negavo leidimo fabriko statybai R\xc5\xabre, nes jau tuo metu toki\xc5\xb3 gamykl\xc5\xb3 veikla Vokietijoje laikyta labai tar\xc5\xa1ia._NEWLINE_\xc5\xbdem\xc4\x97s \xc5\xabkiu besiver\xc4\x8dian\xc4\x8diame Overpelte, kurio apylinki\xc5\xb3 \xc5\xbeem\xc4\x97s n\xc4\x97ra derlingos, Schulte fabrikas buvo sutiktas su d\xc5\xbeiaugsmu, nes kartu su naujuoju Maso-\xc5\xa0eld\xc4\x97s kanalu ir Antverpeno-Mionchengladbacho gele\xc5\xbeinkeliu \xc4\xaf miestelio apylinkes at\xc4\x97jo pramon\xc4\x97. Po Pirmojo pasaulinio karo gamykla buvo nacionalizuota. Nuo 1989 m. priklauso Umicore.\n_START_SECTION_\nAplinkos u\xc5\xbeter\xc5\xa1tumas\n_START_PARAGRAPH_\nUmicore cinko fabrikas, kartu su pana\xc5\xa1aus pob\xc5\xabd\xc5\xbeio gamyklomis Lomelyje, Balene ir Budelyje stipriai kadmiu u\xc5\xbeter\xc5\xa1\xc4\x97 grunt\xc4\x85. Overpelte negalima gerti gruntinio vandens, nepatariama dar\xc5\xbeuose auginti dar\xc5\xbeoves. Didesnis v\xc4\x97\xc5\xbeio susirgim\xc5\xb3 skai\xc4\x8dius apylink\xc4\x97se kartais ai\xc5\xa1kinamas cinko poveikiu, ta\xc4\x8diau moksli\xc5\xa1kai tai n\xc4\x97ra \xc4\xafrodyta._NEWLINE_2004 m. Umicore sudar\xc4\x97 susitarim\xc4\x85 su Flamandijos vyriausybe, pagal kur\xc4\xaf per\xc4\x97m\xc4\x97 \xc5\xbeem\xc4\x97s ir gruntinio vandens 4 gamyklose ir aplink jas valymo ka\xc5\xa1tus. Po grunto tyrim\xc5\xb3 2006 m. ruden\xc4\xaf prad\xc4\x97ti vykdyti u\xc5\xbedarytos Overpelto gamyklos dalies teritorijos valymo darbai.'